"ንያታን ታሪኽን ህዝቢ ኤርትራ ዝገልጽ ድራማታት ሃሰስ ካብ ምባል ዓዲ ውዒልና ኣይንፈልጥን ኢና፡ እዞም ስልጠና እንህቦም ተምሃሮ ኸኣ ብባህሎምን ታሪኾምን ተጸልዮም ክወጽኡ ኣለዎም ዝብል ሓሳብ እዩ ዘለና።" ይብል ኤፍሬም ብምስዓብ "መጽናዕቲ ንምግባር ናብ ቦትኡ ኬድካ እዩ ክኸውን ዘለዎ፡ እቲ ዘገድስ ዛንታ ካብ ቀዳማይ ኣካል ምስ ረኸብካ ንዕኡ ናብ ድራማዊ መልክዕ መስሪሕካ ናብ ናይ መድረኽ ድራማ ከተምጽኦ ኣዝዩ ኣህላኺ እዩ።" ድማ ይብል። ቅድሚ ናጽነትን ኣብ መጀመርታ ዓመታት ናጽነትን ኣብ ኤርትራ ናይ መድረክ ድራማ ግኑን ነይሩ። ሲነማ ኣስመራ ብቐንዱ ካልኦት ኣብ ኣስመራን ካልኦት ዞባታትን ዝርከባ ኣብያተ ሲነማታት ኸኣ ቀትሪ ቀዳመ ሰንበት ናይ መድረኽ ድራማ ዝአንግዳሉ እዋን ነይሩ። ድሕሪ ምጅማር ዶባዊ ኵናት ኢትዪ ኤርትራ ግን፡ እቶም ኣብ ጉጅለታት ድራማ ተጠርኒፎም ዝነበሩ መንእሰያት ስለዝኸተቱ ናይ መድረኽ ድራማ ተዳኺሙ። 'ዓለም ደሓን ኩኒ' - ኣብ ድነ ሞት ተማሂሩ ናብ ዝለዓለ ደረጃ ዝበጽሐ ኤርትራዊ ውጻእ መዓት ስነ ጥበባውያን ሰምሃርን ዳናይትን ይቕሬታ ሓቲተን ወዲ ኳዳ እብዚ እውን ርእይቶ ኣለዎ "ናይ መድረኽ ድራማ ዶባዊ ኵናት ምስ ተላዓለ ጠቕሊሉ እዩ ዝሒሉ። ጎኒ ጎኒ እዚ ኣብ ምሉእ ዓለም እንድሕር ርኢና ኸኣ እቲ ናይ መድረኽ ድራማ ህዝቢ ኣብ ገገዝኡ ብዲጂታላዊ ዝኾነ ነገራት ዝርእየሉ እዋን ስለዝተበጽሐ፡ ሰብ ናብ ኣዳርሽ ትያትር መጺኡ ናይ ምርኣይ ባህጉ ነክዩ" ይብል። ብምስዓብ "እቲ ናይ ኤርትራ ናይ መድረኽ ድራማ ኸኣ ጎኒ ጎኒ እቲ ናይ ዶብ ኲናት እቲ ዘመናውነት እውን ነቲ ናይ መድረኽ ድራማ ተራኣይነቱ ንኽንኪ ሓደ ካብ ረቛሒታት እዩ" ይብል። ኣብ ዩቱብን ኣብ ደረጃ ፊልምታትን ኤርትራን .
